CELEX: 62008TN0228
Language: el
Date: 2008-06-18 00:00:00
Title: Υπόθεση T-228/08: Προσφυγή της 18ης Ιουνίου 2008 — Szomborg κατά Επιτροπής

15.8.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/57
            
         Προσφυγή της 18ης Ιουνίου 2008 — Szomborg κατά Επιτροπής
   (Υπόθεση T-228/08)
   (2008/C 209/103)
   Γλώσσα διαδικασίας: η πολωνική
   Διάδικοι
   
      Προσφεύγων: Gregorz Szomborg (Jastarnia, Πολωνία) (εκπρόσωπος: R. Nowosielski, δικηγόρος)
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   Ο προσφεύγων ζητεί από το Πρωτοδικείο:
   
               —
            
            
               να διαπιστώσει ότι η Επιτροπή, κατά παράβαση των υποχρεώσεων που υπέχει από το άρθρο 27 του κανονισμού (ΕΚ) 2187/2005 του Συμβουλίου, της 21ης Δεκεμβρίου 2005 (1), παρέλειψε να φροντίσει για την επιστημονική αξιολόγηση της χρήσεως, ιδίως, απλαδιών διχτυών, μανωμένων διχτυών και διχτυών εμπλοκής στα κηροειδή (φάλαινες) και για την κοινοποίηση των πορισμάτων της στο Ευρωπαϊκό Κοινοβούλιο και το Συμβούλιο·
            
         
               —
            
            
               να καταδικάσει την Επιτροπή στα δικά της δικαστικά έξοδα και
            
         
               —
            
            
               στα δικαστικά έξοδα του προσφεύγοντος.
            
         Ισχυρισμοί και κύρια επιχειρήματα
   Κατά το άρθρο 27 του κανονισμού (ΕΚ) 2187/2005 η Επιτροπή ήταν υποχρεωμένη να φροντίσει μέχρι την 1η Ιανουαρίου 2008 για τη διενέργεια επιστημονικής αξιολογήσεως της χρήσεως, ιδίως, απλαδιών διχτυών, μανωμένων διχτυών και διχτυών εμπλοκής στα κηροειδή (φάλαινες) και για την κοινοποίηση των πορισμάτων της στο Ευρωπαϊκό Κοινοβούλιο και το Συμβούλιο. Επειδή η Επιτροπή δεν υπέβαλε σχετική έκθεση εντός της ταχθείσας προθεσμίας, ο προσφεύγων τής ζήτησε να ενεργήσει σχετικά, με έγγραφο της 25ης Φεβρουαρίου 2008. Απαντώντας στην πρόσκληση του προσφεύγοντος η Επιτροπή ανέφερε ότι η σχετική επιστημονική αξιολόγηση δεν είναι ακόμη διαθέσιμη λόγω της ελλείψεως συνεργασίας εκ μέρους άλλων εμπλεκομένων στη σχετική διαδικασία.
   Ο προσφεύγων θεωρεί ότι, υπό τις συνθήκες αυτές είναι αναμφισβήτητο ότι η Επιτροπή δεν εξεπλήρωσε τις υποχρεώσεις που υπέχει από το άρθρο 27 του κανονισμού 2187/2005, για τον λόγο αυτό δε ο ίδιος άσκησε την παρούσα προσφυγή δυνάμει του άρθρου 232 ΕΚ.
   
      (1)  Κανονισμός (ΕΚ) 2187/2005 του Συμβουλίου, της 21ης Δεκεμβρίου 2005, για τη διατήρηση των αλιευτικών πόρων μέσω τεχνικών μέτρων στα ύδατα της Βαλτικής Θάλασσας, των Belts και του Sound, για την τροποποίηση του κανονισμού (ΕΚ) 1434/98 και για την κατάργηση του κανονισμού (ΕΚ) 88/98 (ΕΕ L 349, σ. 1).